Úradný vestník L 014 , 19/01/1980 S. 0030 - 0031

Fínske špeciálne vydanie: Kapitola 3 Zväzok 11 S. 0192

Španielske špeciálne vydanie: Kapitola 03 Zväzok 17 S. 0104

Švédske špeciálne vydanie: Kapitola 3 Zväzok 11 S. 0192

Portugalské špeciálne vydanie Kapitola 03 Zväzok 17 S. 0104



Nariadenie Komisie (EHS) č. 109/80 z 18. januára 1980, o uplatnení najnižšej sadzby vývoznej náhrady za určité výrobky v sektore vajec a hydinového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami [1], v znení nariadenia (EHS) č. 368/76 [2], najmä na jeho článok 9 (3), so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [3], v znení nariadenia (EHS) č. 369/76 [4], najmä na jeho článok 9 (3), so zreteľom na nariadenie Rady (EHS) č. 2774/75 z 29. októbra 1975, ktorým sa ustanovujú všeobecné pravidlá poskytovania vývozných náhrad za vajcia a kritériá na určovanie výšky týchto náhrad [5], najmä na jeho článok 7 (2), so zreteľom na nariadenie Rady (EHS) č. 2779/75 z 29. októbra 1975, ktorým sa ustanovujú všeobecné pravidlá poskytovania vývozných náhrad za hydinové mäso a kritériá na určovanie výšky týchto náhrad [6], najmä na jeho článok 7 (2), keďže v prípadoch, keď sa vývozná náhrada mení podľa miesta určenia, článok 11 (2) nariadenia Komisie (EHS) č. 192/75 [7], naposledy zmeneného a doplneného nariadením (EHS) č. 2838/77 [8], ustanovuje, že časť vývoznej náhrady vypočítaná na základe najnižšej sadzby náhrady platnej v deň, keď boli dokončené colné vývozné formality, sa vyplatí po predložení dôkazu, že výrobok opustil zemepisné územie spoločenstva; keďže posledný pododsek článkov 2 (4) a 3 (1) nariadenia Rady (EHS) č. 441/69 [9], naposledy zmeneného a doplneného nariadením (EHS) č. 2707/78 [10]), umožňuje vyplatiť časť náhrady vypočítanú na základe najnižšej sadzby čo najskôr po zaradení výrobku pod osobitný postup ustanovený v uvedenom nariadení; keďže na základe osobitných opatrení vytvorených s určitými nečlenskými krajinami môže byť sadzba náhrady vzťahujúca sa na vývoz určitých výrobkov v sektoroch vajec a hydinového mäsa do uvedených krajín nižšia a niekedy podstatne nižšia než náhrada uplatnená za normálnych okolností; keďže niekedy prichádza aj k tomu, že sa neurčí žiadna náhrada; keďže najnižšia sadzba náhrady vyplýva aj zo skutočnosti, že náhrada nebola určená; keďže existujú prípady, keď nie je určená náhrada za vývoz do Spojených štátov; keďže by sa mala ustanoviť aj výnimka určujúca najnižšiu sadzbu náhrady v prípadoch, keď opatrenia zavedené v Spojených štátoch zaručujú, že výrobky, ktoré sa kvalifikovali pre náhradu za iné miesta určenia, sa do tej krajiny nemôžu dovážať; keďže skúsenosti ukazujú, že uvedené výrobky sa môžu kvalifikovať pre túto výnimku, nielen vzhľadom k uplatneniu článku 11 (2) nariadenia (EHS) č. 192/75, ale aj vzhľadom k uplatneniu článkov 2 (4) a 3 (1) nariadenia (EHS) č. 441/69; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Skutočnosť, že pre výrobky patriace do podpoložiek 01.05 A, 02.02 a 04.05, ktoré sa vyvážajú do Spojených štátov, sa neurčuje žiadna náhrada, sa nezohľadní: - pri určení najnižšej sadzby náhrady na účely článku 11 (2) nariadenia (EHS) č. 192/75, - pri uplatnení posledného pododseku článkov 2 (4) a 3 (1) nariadenia (EHS) č. 441/69. Článok 2 Toto nariadenie nadobúda účinnosť 21. januára 1980. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 18. januára 1980 Za Komisiu Finn Gundelach podpredseda [1] Ú. v. ES L 282, 1.11.1975, s. 49. [2] Ú. v. ES L 45, 21.2.1976, s. 2. [3] Ú. v. ES L 282, 1.11.1975, s. 77. [4] Ú. v. ES L 45, 21.2.1976, s. 3. [5] Ú. v. ES L 282, 1.11.1975, s. 68. [6] Ú. v. ES L 282, 1.11.1975, s. 90. [7] Ú. v. ES L 25, 31.1.1975, s. 1. [8] Ú. v. ES L 327, 20.12.1977, s. 23. [9] Ú. v. ES L 59, 10.3.1969, s. 1. [10] Ú. v. ES L 327, 22.11.1978, s. 5. --------------------------------------------------